Jørgen Meinich

Jørgen Henrik Meinich (født 24. mars 1820 i Søndre Land, død 8. september 1911 i Kristiania) var en norsk industrimann og jurist. Han opprettet i 1865 et tresliperi på Bjølsen i Kristiania, Norges andre i sitt slag. Han grunnla Drammenselvens Papirfabrikker i 1873, som var Nordens første moderne tresliperi og papirfabrikk, og var styreformann her til sin død. Ordfører i Aker kommune 1875–1877. Kommandør av St. Olavs Orden fra 1897.

Jørgen Meinich var formann i direksjonen for Kongeriget Norges Hypotekbank 1885–1908. I 1873 ble han medlem av Norske Selskab

 Familie 
Meinich var pleiefar til statsminister og krigkommissær, Jens Kristian Meinich Bratlie. Meinich giftet seg på Ringeriket i 1847 med Claudine Birgitte Gulbranson (1823-1852), datter av grosserer og skogeier Hans Gulbranson og Maren Birgitte Sparre. I 1850 fikk ekteparet eiendommen Bjølsen i gave av Hans Gulbranson, og bosatte seg på Søndre Bjølsen gård. Etter sin svigerfars død trådte Meinich noen år etter inn som styrets leder i Nydalens Compagnie, der han hadde overordnet ansvar i perioden 1896-1911.

Jørgen Meinich er yngre bror av amtmann, Hans Thomas Meinich.

 Referanser 

 Eksterne lenker 
 Jørgen Meinich i Norsk biografisk leksikon

Kategori:Norske industrigründere
Kategori:Ordførere i Aker
Kategori:Personer tilknyttet Nydalens Compagnie
Kategori:Kommandører av St. Olavs Orden
Kategori:Kommandører av Dannebrogordenen
Kategori:Personer begravet på Vår Frelsers gravlund
Kategori:Personer fra Søndre Land kommune